Document ID: 32002L0036

Direktiva Komisije 2002/36/ES
z dne 29. aprila 2002
o spremembi nekaterih prilog k Direktivi Sveta 2000/29/ES o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti [1], kakor je bila nazadnje spremenjena z Direktivo Komisije 2002/28/ES [2] in zlasti pododstavkov (c) in (d) drugega odstavka člena 14 Direktive,
ob upoštevanju naslednjega:
(1) Treba je sprejeti ukrepe za varstvo Skupnosti pred škodljivimi organizmi: Anisogramma anomala (Peck) E. Müller, Anoplophora glabripennis (Motschulsky) in Naupactus leucoloma Boheman, ki se doslej po znanih podatkih niso pojavljali v Skupnosti.
(2) Sedanje določbe proti listnim zavrtalkam Liriomyza bryoniae (Kaltenbach) je treba spremeniti tako, da se jih omeji na varovana območja na Irskem in v Združenem kraljestvu (Severna Irska), kjer je bilo ugotovljeno, da ta organizem ni navzoč.
(3) Seznam rastlin gostiteljic listnih zavrtalk Liriomyza huidobrensis (Blanchard) in Liriomyza trifolii (Burgess) je treba spremeniti tako, da bo upošteval posodobljene podatke o odnosu med temi škodljivimi organizmi in njihovimi rastlinami gostiteljicami.
(4) Zaradi stalnih najdb škodljivih organizmov: Bemisia tabaci Genn., Liriomyza sativae (Blanchard), Amauromyza maculosa (Malloch), Liriomyza huidobrensis (Blanchard), Liriomyza trifolii (Burgess) in Thrips palmi Karny v proizvodih, je treba izboljšati sedanje določbe o varovalnih ukrepih proti vnosu organizmov v Skupnost in njihovemu širjenju v Skupnosti, da bi zagotovili bolj učinkovito varstvo.
(5) Takšni izboljšani ukrepi morajo vključevati uporabo rastlinskih potnih listov za rastline ali rastlinske proizvode s poreklom iz Skupnosti ter fitosanitarnih spričeval za rastline ali rastlinske proizvode s poreklom iz tretjih držav.
(6) Sedanje določbe proti virusu beet necrotic yellow vein virus je treba spremeniti tako, da bodo odražale sklepe delovne skupine Komisije, ki je ocenila fitosanitarno nevarnost v zvezi s tem škodljivim organizmom v ustreznih varovanih območjih, priznanih v Skupnosti.
(7) Sedanje določbe proti vrsti Tilletia indica Mitra je treba spremeniti tako, da bodo upoštevale posodobljene podatke o prisotnosti tega škodljivega organizma v Južni Afriki.
(8) Nepravilno uvrščanje Malte in Cipra na seznam neevropskih držav je treba popraviti v točki 34 oddelka I dela A Priloge IV in točki 7(b) oddelka I dela B Priloge V k Direktivi 2000/29/ES.
(9) Spremembe so skladne z zahtevami zadevnih držav članic.
(10) Zato je treba ustrezne priloge k Direktivi 2000/29/ES ustrezno spremeniti.
(11) Ukrepi iz te direktive so skladni z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Priloge I, II, IV in V k Direktivi 2000/29/ES se spremenijo, kakor je navedeno v prilogi k tej direktivi.
Člen 2
1. Države članice 1. aprila 2003 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji takoj sporočijo besedila določb nacionalne zakonodaje, sprejete na področju, ki ga ureja ta direktiva. Komisija o tem obvesti druge države članice.
Člen 3
Ta Direktiva začne veljati dan po objavi v Uradnem listu Evropskih skupnosti.
V Bruslju, 29. aprila 2002

Labels: 20
16
6